പണക്കിഴി വിവാദം: പോലീസ് സംരക്ഷണം ആവശ്യപ്പെട്ട് നഗരസഭാധ്യക്ഷ അജിത തങ്കപ്പന് ഹൈക്കോടതിയെ സമീപിച്ചു കൊച്ചി:പോലീസ് സംരക്ഷണം ആവശ്യപ്പെട്ട് തൃക്കാക്കര നഗരസഭാദ്ധ്യക്ഷ അജിത തങ്കപ്പന് ഹൈക്കോടതിയെ സമീപിച്ചു. പ്രതിപക്ഷ കൗണ്സിലര്മാരില് നിന്ന് ജീവന് ഭീഷണിയുണ്ടെന്ന് അജിത തങ്കപ്പന് ഹര്ജിയില് പറയുന്നു. നാളെ നഗരസഭാ കൗണ്സില് യോഗം ചേരാനിരിക്കെയാണ് ചെയര്പേഴ്സന്റെ നിയമ നടപടി. പതിപക്ഷ അംഗങ്ങള് തന്നെ കയ്യേറ്റം ചെയ്യുകയും ചേംബറില് തടഞ്ഞുവയ്ക്കുകയും ചെയ്തു. നഗരസഭയ്ക്ക് പോലീസ് സംരക്ഷണം നല്കണമെന്ന ഹൈക്കോടതി ഉത്തരവ് പോലീസ് പാലിക്കുന്നില്ലെന്നും ഇവര് ആരോപിക്കുന്നു. തൃക്കാക്കരയിലെ പണക്കിഴി വിവാദങ്ങള്ക്ക് പിന്നാലെ അജിതയെ പ്രതിപക്ഷ എല്ഡിഎഫ് അംഗങ്ങള് തടഞ്ഞിരുന്നു. തുടര്ന്ന് ദിവസങ്ങളോളം എല്ഡിഎഫ്യുഡിഎഫ് അംഗങ്ങള് തമ്മില് സംഘര്ഷവും വാക്കേറ്റവും നടന്നിരുന്നു. ഇതിന് പിന്നാലെയാണ് പ്രവര്ത്തനം തടസ്സപ്പെടുത്തരുതെന്നും പോലീസ് സംരക്ഷണം ഉറപ്പാക്കണമെന്നും ഹൈക്കോടതി നിര്ദ്ദേശിച്ചിരുന്നു.